A logo with a book and a person with a light bulb

Description automatically generatedΔΗΜΟΤΙΚΟ ΣΧΟΛΕΙΟ ΑΝΘΟΥΠΟΛΗΣ (ΚΑ)

Ελευθερίας 37, 2304, Λακατάμεια

Τηλέφωνο: 22389220

dim-anthoupoli-ka-lef@schools.ac.cy

Δευτέρα, 9 Σεπτεμβρίου 2024

Έναρξη Σχολικής Χρονιάς **2024 - 2025**

Αγαπητοί γονείς και κηδεμόνες,

Η διεύθυνση, το διδακτικό και το βοηθητικό προσωπικό του Δημοτικού Σχολείου Ανθούπολης ΚΑ σας ευχόμαστε μία όμορφη και δημιουργική σχολική χρονιά. Όραμά μας είναι ένα σχολείο με χαρούμενα παιδιά, που να μαθαίνουν και να βελτιώνονται σε σχέση πάντα με τον εαυτό τους, παιδιά που να μπορούν να κοινωνικοποιούνται. Είμαστε σίγουροι πως με τη δική σας στήριξη και συλλογική προσπάθεια οι στόχοι μας θα επιτευχθούν.

Με την ευκαιρία αυτή θα θέλαμε να σας ενημερώσουμε για τα πιο κάτω θέματα:

Προσέλευση και αποχώρηση παιδιών:

* Τα παιδιά πρέπει να προσέρχονται στο σχολείο από τις **07:30 μέχρι τις 07:45 το αργότερο.**  Ο Σύνδεσμος Γονέων και Κηδεμόνων θα λειτουργήσει Πρόγραμμα Επιτήρησης από τη Δευτέρα, 16/09/24 από τις 07:00 μέχρι τις 07:30 και από τις 13:05 μέχρι τις 13:45.
* **Στις 07:45** **το κάγκελο εισόδου** **του σχολείου θα κλείνει**.Γονείς που θα καθυστερούν να φέρνουν τα παιδιά τους θα είναι υποχρεωμένοι να συμπληρώνουν και να υπογράφουν ειδικό έντυπο αργοπορημένης άφιξης, ενώ θα ενημερώνεται σχετικά και το απουσιολόγιο της τάξης.
* Η αποχώρηση των παιδιών **όλων των τμημάτων** με τη λήξη των μαθημάτων θα πραγματοποιείται στις **13:05.**

**Μετά από τις 13:05 την ευθύνη για την ασφάλεια των παιδιών την έχουν οι γονείς, γι’ αυτό είναι απαραίτητο να φροντίζετε για την έγκαιρη παραλαβή των παιδιών σας.**

* Για το Προαιρετικό Ολοήμερο Σχολείο (ΠΟΣ) που θα λειτουργήσει στο σχολείο μας τη Δευτέρα, 23 Σεπτεμβρίου, επισυνάπτεται Δήλωση Ενδιαφέροντος.
* Η φοίτηση στο σχολείο είναι **υποχρεωτική**. Αν κάποιο παιδί χρειάζεται να απουσιάσει τότε απαιτείται η έγκαιρη ενημέρωση του σχολείου από τον γονέα/κηδεμόνα πριν την έναρξη των μαθημάτων.
* Σας υπενθυμίζουμε πως η μαθητική στολή των παιδιών είναι η πιο κάτω:

**Επίσημη στολή:**

- Άσπρο πουκάμισο  
- Γκρίζο μακρύ  παντελόνι ή μπλε φούστα   
- Μπλε ζακέτα  
- Μαύρα παπούτσια

**Καθημερινή στολή:**

- Άσπρη φανέλα (με γιακαδάκι ή χωρίς)  
- Γκρίζο παντελόνι ή γκρίζα/μπλε φούστα. Απαγορεύονται τα κολάν.  
- Γκρίζες φόρμες (για τους χειμερινούς μήνες)  
- Μπλε ζακέτα  
- Μαύρα παπούτσια/αθλητικά παπούτσια

**Στολή γυμναστικής:**

- Μπλε, μαύρο ή γκρίζο αθλητικό παντελονάκι  
- Άσπρη φανέλα  
- Κατά τους χειμερινούς μήνες οι μαθητές/μαθήτριες  μπορούν να φορούν γκρίζες φόρμες

Επικοινωνία με σχολείο:

Με τις εκπαιδευτικούς μπορείτε να επικοινωνήσετε μέσω τηλεφώνου στον αριθμό 22389220. Στο Ωρολόγιο Πρόγραμμα θα αναφέρονται και συγκεκριμένες ώρες για επικοινωνία, επίσκεψη στο σχολείο ή και ενημέρωσή σας.

Προσωπικά αντικείμενα των παιδιών:

Για ευνόητους λόγους, τα παιδιά να αποφεύγουν να φέρνουν ή να φοράνε στο σχολείο αντικείμενα αξίας π.χ. ρολόγια, κοσμήματα, παιχνίδια ή άλλου είδους στολίδια (σκουλαρίκια, βραχιόλια κ.ά.), καθώς υπάρχει περίπτωση τραυματισμού, απώλειας ή καταστροφής του αντικειμένου κλπ.

Ασφάλεια και υγεία των παιδιών:

Τα παιδιά θα ήταν καλό να έχουν στην τσάντα τους μπουκαλάκι με αλκοολούχο υγρό ή υγρά μαντιλάκια για αντισηψία, όπως επίσης και κανονικά χαρτομάντιλα. Ακόμα, είναι σημαντικό να προβαίνετε σε συχνούς ελέγχους για ψείρες.

Σε περίπτωση που κάποιο παιδί παρουσιάσει ζητήματα υγείας τότε θα ειδοποιηθείτε για να το παραλάβετε. Ως εκ τούτου, χρειάζεται να απαντάτε άμεσα στις κλήσεις του σχολείου.

Σχολική τσάντα

Επίσης σημαντικό είναι η σχολική τσάντα των παιδιών να ελέγχεται τακτικά από τους γονείς, ώστε να μην επιβαρύνεται με βιβλία που δε θα χρησιμοποιήσουν και να είναι καθαρή και συγυρισμένη.

**Σχολικό κυλικείο:**

Το κυλικείο θα λειτουργήσει κανονικά από τη Δευτέρα, 9 Σεπτεμβρίου. Ο Τιμοκατάλογος του κυλικείου έχει ήδη αναρτηθεί στην ιστοσελίδα του σχολείου.

**Επισυναπτόμενα έντυπα:**

Παρακαλούμε όπως αποστείλετε μέχρι την **Τετάρτη, 11/09/2024,** τα πιο κάτω έντυπα συμπληρωμένα και υπογραμμένα:

* Ατομικό Δελτίο Μαθητή/Μαθήτριας - Συγκατάθεση για παραχώρηση δεδομένων προσωπικού χαρακτήρα – Συγκατάθεση για φωτογράφιση/μαγνητοσκόπηση/δημοσιοποίηση φωτογραφικού υλικού και βίντεο του παιδιού σας -Υπεύθυνη Δήλωση για εξουσιοδότηση παραλαβής παιδιού σε περίπτωση έκτακτης ανάγκης.
* Κανονισμοί που αφορούν στις απουσίες μαθητών/μαθητριών – Δελτίο απουσίας μαθητή/μαθήτριας από το σχολείο – Δελτίο αποχώρησης μαθητή/μαθήτριας από το σχολείο
* Δήλωση ενδιαφέροντος για φοίτηση παιδιού στο ΠΟΣ
* Αίτηση και κανονισμοί για παροχή δωρεάν προγεύματος (βρίσκονται ήδη αναρτημένα στην ιστοσελίδα μας)
* Έντυπα από Σύνδεσμο Γονέων και Κηδεμόνων (Ασφάλεια και εγγραφή, Πλατφόρμα επικοινωνίας, Επιτήρηση)
* Ερωτηματολόγιο Σχολιατρικής Υπηρεσίας (μόνο για παιδιά Α΄ τάξης)

Όσοι γονείς επιθυμούν μπορούν να επιστρέψουν τα έντυπα σε κλειστό φάκελο.

Σας ευχόμαστε μια εποικοδομητική σχολική χρονιά!

Από το σχολείο